
80 DR 31.10.2012 

 
Mereka tidak mampu hendak bersaing dengan nilai produk, fasiliti, prasarana yang 

lebih murah, memenuhi cita rasa kepada pengguna dan sebagainya yang pada pendapat 
pengguna pergi ke hypermarket, bawah satu bumbung, semua benda boleh dapat dan kita 
boleh selesaikan semua masalah di bawah satu bumbung iaitu hypermarket yang 
memberikan kemudahan kepada pengguna. 

Untuk pengetahuan Yang Berhormat Menteri, di kawasan saya ini peniaga-
peniaga kecil, peruncit-peruncit kecil, peniaga-peniaga di pasar semua mengeluh tentang 
nasib mereka apabila banyak sangat hypermarket-hypermarket ini ditubuhkan. Saya 
hendak tanya dengan Yang Berhormat Menteri, bagaimana kerajaan kawal pengeluaran 
lesen dan juga pembinaan hypermarket ini supaya nasib peruncit, peniaga kecil yang 
berniaga di pasar dan di kedai-kedai kecil ini dapat dibela. 

■1830 

Bagaimana pula kerajaan memantau supaya tanggungjawab sosial dalam pada 
adanya hypermarket ini tidak tersisih IKS-IKS tempatan. So, macam mana kerajaan 
memantau supaya tanggungjawab sosial, bina jaringan peruncitan tempatan supaya 
industri IKS mendapat tempat di hypermarket, contohnya di Giant. Bagaimana kerajaan 
dapat menentukan supaya produk-produk IKS tempatan ini bukan sekadar melepaskan 
batuk di tangga. Ada di hypermarket tetapi terperosok di penjuru-penjuru dalam 
hypermarket yang kadang-kadang tidak disedari oleh pengguna. Akhirnya, kesan untuk 
membantu IKS tempatan itu tidak mencapai matlamatnya. 

Selain daripada itu, saya juga mengharapkanlah, kita harapkan supaya dengan 
adanya Projek Transformasi Kedai Runcit (TUKAR) ini akan dapat meningkatkan lagi kualiti 
keterampilan kedai-kedai runcit yang ada dengan imej baru supaya dapat memberi pilihan 
kepada pengguna selain daripada mendapat produk yang diingini di hypermarket-
hypermarket. Kita mintalah kepada Yang Berhormat Menteri, supaya lebihkan, 
banyakkanlah Tuan Pengerusi, di kampung-kampung, di bandar-bandar, di kawasan saya. 
Banyakkan supaya ia dapat menjadi pilihan dan supaya peniaga-peniaga kecil ini, peruncit-
peruncit kecil ini dapat hidup dalam keadaan adanya hypermarket-hypermarket ini supaya 
kita dapat lahirkan lebih banyak lagi syarikat peruncitan tempatan di Malaysia ini selain 
daripada yang ada pada hari ini iaitu Mydin. 

Beralih kepada Butiran 13005 – Suruhanjaya Koperasi Malaysia (SKM) -
Pembangunan Koperasi. Saya hendak mendapatkan maklumat daripada Yang Berhormat 
Menteri. Berapa jumlah koperasi yang ada yang telah kita tubuhkan setakat hari ini. 
Daripada jumlah yang ditubuhkan itu, berapa banyak pula koperasi yang telah berjaya. 
Apakah tindakan kementerian terhadap koperasi-koperasi yang lemah ini selain daripada 
peranan yang perlu dilaksanakan secara tanggungjawab bersama oleh Majlis 
Pembangunan Koperasi di peringkat Parlimen dan sebagainya. Apakah bentuk tindakan 
untuk kita berikan kesedaran kepada rakyat tentang betapa pentingnya untuk kita menjadi 
Ahli Koperasi dan juga peranan koperasi dalam kehidupan seharian. Itu antara perkara-
perkara yang hendak saya bangkitkan. Terima kasih Tuan Pengerusi. 

Tuan Pengerusi [Datuk Ronald Kiandee]: Yang Berhormat Sungai Petani. 

 

6.42 ptg. 

Dato' Johari Abdul [Sungai Petani]: Terima kasih Tuan Pengerusi. Saya hendak 
bangkitkan cuma dua, tiga perkara sahaja. Pertama, 020000 – Perdagangan Dalam Negeri. 
Ini berhubung dengan pemberian lesen jualan langsung yang saya kira pada tahun 2012 - 
120 yang telah diperbaharui semula dan dijangka pada tahun 2013 - 48 yang akan 
diluluskan.  

Isu yang hendak saya bangkitkan di sini Tuan Pengerusi ialah memang industri ini 
sedang berkembang maju. Lihat multilevel ini satu perniagaan yang rancak, bukan sahaja di 
Malaysia tetapi hampir di semua negara-negara maju. Akan tetapi yang membimbangkan 
kita ialah syarikat-syarikat ini saya lihat lebih berminat untuk mengembangkan membership 
daripada menjual barang-barang. Malah saya dimaklumkan bahawa baru-baru ini pun 
terdapat syarikat ini yang masuk ke dalam jabatan-jabatan kerajaan dan buat promosi. 

 

 



Mereka tidak mampu hendak bersaing dengan nilai produk, fasiliti, prasarana yang lebih murah, memenuhi cita rasa kepada pengguna dan sebagainya yang pada pendapat pengguna pergi ke hypermarket, bawah satu bumbung, semua benda boleh dapat dan kita boleh selesaikan semua masalah di bawah satu bumbung iaitu hypermarket yang memberikan kemudahan kepada pengguna. Untuk pengetahuan Yang Berhormat Menteri, di kawasan saya ini peniaga- peniaga kecil, peruncit-peruncit kecil, peniaga-peniaga di pasar semua mengeluh tentang nasib mereka apabila banyak sangat hypermarket-hypermarket ini ditubuhkan. Saya hendak tanya dengan Yang Berhormat Menteri, bagaimana kerajaan kawal pengeluaran lesen dan juga pembinaan hypermarket ini supaya nasib peruncit, peniaga kecil yang berniaga di pasar dan di kedai-kedai kecil ini dapat dibela. #1830 Bagaimana pula kerajaan memantau supaya tanggungjawab sosial dalam pada adanya hypermarket ini tidak tersisih IKS-IKS tempatan. So, macam mana kerajaan memantau supaya tanggungjawab sosial, bina jaringan peruncitan tempatan supaya industri IKS mendapat tempat di hypermarket, contohnya di Giant. Bagaimana kerajaan dapat menentukan supaya produk-produk IKS tempatan ini bukan sekadar melepaskan batuk di tangga. Ada di hypermarket tetapi terperosok di penjuru-penjuru dalam hypermarket yang kadang-kadang tidak disedari oleh pengguna. Akhirnya, kesan untuk membantu IKS tempatan itu tidak mencapai matlamatnya. Selain daripada itu, saya juga mengharapkanlah, kita harapkan supaya dengan adanya Projek Transformasi Kedai Runcit (TUKAR) ini akan dapat meningkatkan lagi kualiti keterampilan kedai-kedai runcit yang ada dengan imej baru supaya dapat memberi pilihan kepada pengguna selain daripada mendapat produk yang diingini di hypermarket- hypermarket. Kita mintalah kepada Yang Berhormat Menteri, supaya lebihkan, banyakkanlah Tuan Pengerusi, di kampung-kampung, di bandar-bandar, di kawasan saya. Banyakkan supaya ia dapat menjadi pilihan dan supaya peniaga-peniaga kecil ini, peruncit- peruncit kecil ini dapat hidup dalam keadaan adanya hypermarket-hypermarket ini supaya kita dapat lahirkan lebih banyak lagi syarikat peruncitan tempatan di Malaysia ini selain daripada yang ada pada hari ini iaitu Mydin. Beralih kepada Butiran 13005- Suruhanjaya Koperasi Malaysia (SKM)- Pembangunan Koperasi. Saya hendak mendapatkan maklumat daripada Yang Berhormat Menteri. Berapa jumlah koperasi yang ada yang telah kita tubuhkan setakat hari ini. Daripada jumlah yang ditubuhkan itu, berapa banyak pula koperasi yang telah berjaya. Apakah tindakan kementerian terhadap koperasi-koperasi yang lemah ini selain daripada peranan yang perlu dilaksanakan secara tanggungjawab bersama oleh Majlis Pembangunan Koperasi di peringkat Parlimen dan sebagainya. Apakah bentuk tindakan untuk kita berikan kesedaran kepada rakyat tentang betapa pentingnya untuk kita menjadi Ahli Koperasi dan juga peranan koperasi dalam kehidupan seharian. Itu antara perkara- perkara yang hendak saya bangkitkan. Terima kasih Tuan Pengerusi. Tuan Pengerusi [Datuk Ronald Kiandee]: Yang Berhormat Sungai Petani. 6.42 ptg. Dato' Johari Abdul [Sungai Petani]: Terima kasih Tuan Pengerusi. Saya hendak bangkitkan cuma dua, tiga perkara sahaja. Pertama, 020000- Perdagangan Dalam Negeri. Ini berhubung dengan pemberian lesen jualan langsung yang saya kira pada tahun 2012- 120 yang telah diperbaharui semula dan dijangka pada tahun 2013- 48 yang akan diluluskan. Isu yang hendak saya bangkitkan di sini Tuan Pengerusi ialah memang industri ini sedang berkembang maju. Lihat multilevel ini satu perniagaan yang rancak, bukan sahaja di Malaysia tetapi hampir di semua negara-negara maju. Akan tetapi yang membimbangkan kita ialah syarikat-syarikat ini saya lihat lebih berminat untuk mengembangkan membership daripada menjual barang-barang. Malah saya dimaklumkan bahawa baru-baru ini pun terdapat syarikat ini yang masuk ke dalam jabatan-jabatan kerajaan dan buat promosi.